Λεωνίδας Παλαιολόγος

Ο Λεωνίδας Παλαιολόγος  (1921-1967)  ήταν Έλληνας στρατιωτικός και νομάρχης για μερικούς μήνες, το 1967.

 Σταδιοδρομία 
Γεννήθηκε στη Χαλκίδα, γιος του Ιωάννη Παλαιολόγου και της Νίνας. Ακολούθησε στρατιωτική καριέρα. Μετά την αποστρατεία του έγινε νομάρχης. Διορίστηκε νομάρχης στην Κορινθία από τη χούντα. Επί νομαρχίας του θεμελιώθηκε στα Τρίκαλα Κορινθίας ο Ιερός Ναός του Αγίου Γερασίμου και προετοιμάστηκε η Γεωργοεκπαιδευτική Έκθεση στο Ξυλόκαστρο. Επίσης τέθηκε υπό την αιγίδα του η Γιορτή του Σταφυλιού στην Κόρινθο.ΑΠΕΒΙΩΣΕ ΑΠΟ ΚΑΡΔΙΑΚΟΝ ΕΜΦΡΑΓΜΑ Ο ΝΟΜΑΡΧΗΣ ΚΟΡΙΝΘ. Λ. ΠΑΛΑΙΟΛΟΓΟΥ, Κορινθιακά Χρονικά, φύλλο 1ης Νοεμβρίου 1967, σελ. 1. Η θητεία του ήταν βραχύβια και διακόπηκε με τον αδόκητο θάνατό του, σε ηλικία 46 ετών, στις 19 Οκτωβρίου 1967, συνεπεία καρδιακού επεισοδίου. Κηδεύτηκε στη γενέτειρά του και η κηδεία του ήταν πρωτοφανής στα χρονικά της Χαλκίδας σε συμμετοχή κόσμου, χοροστατούντος του Μητροπολίτη Χαλκίδος Γρηγορίου και Κορίνθου Παντελεήμονος. Ήταν παντρεμένος με την Πόπη Παλαιολόγου και είχαν δύο παιδιά."Πένθη: Λεωνίδας Ι. Παλαιολόγος", Εφ. Εθνική Φωνή, φύλλο 28ης Οκτωβρίου 1967, σελ. 2.

 Παραπομπές 

Κατηγορία:Νομάρχες Κορινθίας